b'\n_START_ARTICLE_\nKazimieras Kuzminskas (1947)\n_START_SECTION_\nBiografija\n_START_PARAGRAPH_\n1948 m. su t\xc4\x97vais i\xc5\xa1tremtas \xc4\xaf Krasnojarsko kra\xc5\xa1t\xc4\x85. \xc4\xae Lietuv\xc4\x85 gr\xc4\xaf\xc5\xbeo 1957 m. 1966 m. baig\xc4\x97 Radvili\xc5\xa1kio rajono Poci\xc5\xabn\xc4\x97li\xc5\xb3 vidurin\xc4\x97 mokykl\xc4\x85. 1973 m. baig\xc4\x97 Kauno medicinos institut\xc4\x85, \xc4\xafgijo gydytojo chirurgo specialyb\xc4\x99._NEWLINE_1973\xe2\x80\x931975 m. Plung\xc4\x97s rajono centrin\xc4\x97s ligonin\xc4\x97s chirurgas. 1975\xe2\x80\x931979 m. Plung\xc4\x97s rajono centrin\xc4\x97s ligonin\xc4\x97s vyr. gydytojo pavaduotojas poliklinikos reikalams. 1979\xe2\x80\x931985 m. Kauno miesto III klinikin\xc4\x97s ligonin\xc4\x97s chirurgas. 1985\xe2\x80\x931992 m. Kauno miesto III klinikin\xc4\x97s ligonin\xc4\x97s III chirurginio skyriaus ved\xc4\x97jas._NEWLINE_1992 m. Kauno miesto savivaldyb\xc4\x97s Sveikatos ir socialini\xc5\xb3 reikal\xc5\xb3 skyriaus ved\xc4\x97jo pavaduotojas, Sveikatos apsaugos poskyrio ved\xc4\x97jas. 1992\xe2\x80\x931996 ir 1996\xe2\x80\x932000 m. Lietuvos Respublikos Seimo narys, Sveikatos reikal\xc5\xb3 komiteto narys. 2000 m. Kauno medicinos universiteto VI klinik\xc5\xb3 Vidaus audito tarnybos vir\xc5\xa1ininkas. 2000\xe2\x80\x932003 m. Kauno onkologin\xc4\x97s ligonin\xc4\x97s onkologas \xe2\x80\x93 chirurgas. Nuo 2003 m. Kauno miesto savivaldyb\xc4\x97s mero pavaduotojas._NEWLINE_1990 m. Krik\xc5\xa1\xc4\x8dioni\xc5\xb3 demokrat\xc5\xb3 partijos (LKDP) narys. 1992 m. LKDP valdybos narys. 1997 m. LKDP valdybos pirmininkas. 2000 m. LKDP valdybos narys, Kauno skyriaus pirmininkas. Nuo 2005 m. partijos Lietuvos krik\xc5\xa1\xc4\x8dionys demokratai (LKD) pirmininko pavaduotojas._NEWLINE_1990\xe2\x80\x931992 m. Kauno miesto tarybos deputatas. 2003\xe2\x80\x932007 m. ir nuo 2007 m. Kauno miesto savivaldyb\xc4\x97s tarybos narys._NEWLINE_1992 m. Medik\xc5\xb3 profesin\xc4\x97s s\xc4\x85jungos narys, 1995 m. Lietuvos Darbo federacijos pirmininkas. 2003 m. Lietuvos darbo federacijos garb\xc4\x97s pirmininkas.'